**Telki Község**

**Polgármestere**

**Előterjesztés**

**Budajenői ingatlanoknak a Telki szennyvízhálózatra történő rákötés lehetőségéről**

**Az előterjesztés mellékletei:** 2 pl. pályázat

**Előterjesztést tárgyalja:** Pénzügyi Bizottság

**Az előterjesztés elfogadása:** egyszerű többségű szavazatot igényel.

Lakossági kérelem érkezett a képviselő-testülethez, hogy a Budajenővel közvetlen szomszédos utcából egy ingatlantulajdonos a Telki közigazgatási területén lévő szennyvízhálózatra kívánna rákötni.

A terv szerint a Budajenő, Akácfa utca 1229 hrsz-ú ingatlan a Telki, Rozmaring utcai szennyvízcsatorna gerincre kötne rá egy meglévő aknánál.

Az elkészült terveket megküldték véleményezésre a szennyvízhálózatot üzemeltető ÉDV Zrt. részére a befogadói illetve kezelői nyilatkozat kiadása érdekében.

Az érintett utca szennyvízhálózattal nincs ellátva és a Budajenői önkormányzat nem is tervezi a közigazgatási határ szélén lévő kieső utcaszakaszon a csatornahálózat kiépítését.

A hálózat kiépítésével a kérelmező ingatlanon felül további 4 ingatlan későbbi rácsatlakozására is lehetőség teremtődne.

Telki, 2018. február 15.

Deltai Károly

polgármester

**Határozati javaslat**

**1.**

**Telki község**

**Képviselő-testülete**

**/2018 (II. )Öh. számú**

**Határozata**

**Budajenői ingatlanoknak a Telki szennyvízhálózatra történő rákötés lehetőségéről**

Telki község képviselő-testülete úgy határoz, hogy támogatja, hogy a Budajenő 1229 hrsz-ú ingatlannak a Telki szennyvízhálózatra vonatkozó rákötéséhez elvi hozzájárulását adja.

A rákötés feltételét az alábbiak szerint határozza meg:……………………………………………………………………………………………...

Határidő: 2018. március 31.

Felelős: polgármester

**Határozati javaslat**

**2.**

**Telki község**

**Képviselő-testülete**

**/2018 (II. )Öh. számú**

**Határozata**

**Budajenői ingatlanoknak a Telki szennyvízhálózatra történő rákötés lehetőségéről**

Telki község képviselő-testülete úgy határoz, hogy a Budajenő 1229 hrsz-ú ingatlannak a Telki szennyvízhálózatra vonatkozó rákötését nem támogatja.

Határidő: azonnal

Felelős: polgármester